கேள்வி: சிறுகுளம் குறித்து விரிவாக சொல்லுங்கள்.
பதில்: சிறுகுளம் (ஆங்கிலம்: Sirukulam), இந்தியா தமிழ்நாடு மாநிலம் விருதுநகர் மாவட்டம், சாத்தூர் வட்டம், சாத்தூர் ஊராட்சி ஒன்றியம் அமைந்துள்ள ஓர் ஊர் ஆகும்.[https://www.dinamalar.com/news/tamil-nadu-district-news-virudhunagar/news/2450134 சாத்தூர் ஒன்றியம் சிறுகுளம்] இவ்வூரில் இருந்து மூன்று கிலோ மீட்டர் தொலைவில் புகழ்மிக்க இருக்கன்குடி மாரியம்மன் கோயில் உள்ளது. இவ்வூர் மக்களின் முதன்மைத் தொழில் வேளாண்மை ஆகும்.இவ்வூரில் பெரிய கண்மாய், சின்ன கண்மாய் , வண்ணாங்கிணறு போன்ற நீர் பிடிப்புப்பகுதிகள் உள்ளன. சிறுகுளம், மேலச்சிறுகுளம், மம்சாபுரம், அப்பனேரி என்ற நான்கு சிற்றூர்களை உள்ளடக்கியது சிறுகுளம் ஊராட்சி. ஒரு ஊராட்சி ஒன்றிய நடுநிலைப்பள்ளி சிறுகுளம் கிராமத்தில் உள்ளது. மேலச்சிறுகுளத்தில் ஒரு ஆரம்பப்பள்ளியும் மம்சாபுரத்தில் ஒரு ஆரம்பப்பள்ளியும் உள்ளது. கண்மாயை முக்கிய நீராதரமாக கருதி நெல் பயிரிட்டு வந்த மக்கள் தற்போது கால்வாயில் நீர்வரத்து குறைந்தபடியால் புன்செய் பயிர்களையும் சில சமயங்களில் பயிரிடாமலும் கிடப்பில் போட்டு வைக்கிறார்கள். கண்மாய்களுக்கான நீர் கோல்வார்பட்டி அணையிலிருந்து பெறப்படுகிறது. கோல்வார்பட்டி அணைக்கு நீராதாரம் வத்திராயிருப்பு அணையிலிருந்து வருகிறது. இது மேற்குத் தொடர்ச்சி மலைகளை நம்பியிருப்பது குறிப்பிடத்தக்கது.